system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Beijing?
assistant
Beijing (cunoscut și sub forma Pekin; în , Pinyin poștal: Peking) este capitala Republicii Populare Chineze și are peste 17 milioane de locuitori, fiind totodată una dintre cele mai poluate metropole.
Conform unei analize realizată de Global Demographic, ce a vizat nivelul de creștere a populației și densitatea locuitorilor, în 2016 Beijing a fost pe locul al nouălea în lume.
În același an, conform Forbes, numărul de miliardari din oraș era 51, Beijing fiind astfel pe locul al patrulea din lume la acest capitol, cel mai bogat om de afaceri fiind Wang Jianlin (28,7 miliarde dolari).

Beijing este situat în nord-estul Chinei; de altfel, numele său înseamnă "Capitala Nordului". Este al treilea municipiu din țară ca mărime, după Chongqing și Shanghai. În anul 2008 d.Hr., orașul a găzduit a XXVI-a ediție a Jocurilor Olimpice.

Transport 
Traficul în oraș este acceptabil, fiind fluidizat de cele șase cercuri rutiere concentrice, două dintre ele fiind autostrăzi suspendate. La ușurarea traficului mai contribuie și cele patru magistrale de metrou și de tramvai suspendat.

Transportul public 
În Beijing există un sistem de închiriere al bicicletelor, fiind unul din cele mai preferate și mai ieftine mijloace de transport.

Sistemul de transport în comun este alcătuit dintr-un parc auto format din autobuze și troleibuze cu articulație. Autobuzele și troleibuzele funcționează între orele 5 și 23 la intervale de 4 sau 5 minute între autobuze, însă în orele de vârf acestea sunt foarte aglomerate.

Cel mai comod și rapid mijloc de transport îl reprezintă metroul, însă și acesta în orele de vârf devine foarte aglomerat.

Metroul din Beijing este compus din 5 linii, având o lungime totală de 142 km și 93 de stații. Este considerat un sistem minimal, având în vedere densitatea populației din Beijing, dar se dorește extinderea lui la peste 560 km până în 2015.

Aeroportul Internațional Beijing este situat în partea de nord a orașului, la 25 km de acesta, fiind în același timp cel mai mare aeroport al țării. Pe acest aeroport operează peste 38 de linii aeriene internaționale și 21 de linii aeriene naționale, fiind totodată un nod aerian important în regiune.

Monumente
Catedrala Sfântul Iosif din Beijing

Orașe înfrățite

Personalități născute aici 
 Împăratul Wanli (1563 - 1620);
 Împăratul Kangxi (1654 - 1722);
 Împăratul Yongzheng (1678 - 1735);
 Împăratul Qianlong (1711 - 1799);
 Împăratul Jiaqing (1760 - 1820);
 Împăratul Daoguang (1782 - 1850);
 Împăratul Xianfeng (1831 - 1861);
 Împăratul Tongzhi (1856 - 1875);
 Împăratul Guangxu (1871 - 1908);
 Yu Jim-yuen (1905 - 1997), actor;
 Pu Yi (1906 - 1967), împărat;
 King Hu (1932 - 1997), regizor;
 Wei Jingsheng (n. 1950), activist;
 Xi Jinping (n. 1953), președinte;
 Ai Weiwei (n. 1957), sculptor;
 Jet Li (n. 1963), maestru de arte marțiale;
 Liu Cixin (n. 1963), scriitor;
 Faye Wong (n. 1969), cântăreață;
 Zhang Ziyi (n. 1979), actriță.

Imagini

Note

Legături externe 
 Beijing – orasul extremelor, 1 mai 2010, Razvan Pascu, Descoperă - Travel

Beijing
Orașe din China
Capitale din Asia
Eponime ale asteroizilor